- Hindi News
- National
- योग, तीरंदाजी, ताइक्वांडो, मीटर दौड़, नींबू चींटी दौड़ आदि में दमखम दिखाया
योग, तीरंदाजी, ताइक्वांडो, मीटर दौड़, नींबू चींटी दौड़ आदि में दमखम दिखाया
फरीदाबाद | एनएच-3स्थित केएल मेहता दयानंद काॅलेज में गुरुवार को वार्षिक खेलकूद प्रतियोगिता हुई। इसमें बड़ी संख्या में छात्राओं ने भाग लिया। छात्राओं ने योग, तीरंदाजी, ताइक्वांडो, 100, 200, 400 800 मीटर दौड़, नींबू चींटी दौड़ आदि में दमखम दिखाया। इस मौके पर हरियाणवीं नृत्य आकर्षण का केंद्र रहा। मुख्य अतिथि के रूप में निगमायुक्त सोनल गोयल ने शिरकत की। उन्होंने छात्राओं को अपना सफल लक्ष्य निर्धारित करने की सलाह दी। महिला सशक्तिकरण पर जोर दिया। उन्होंने आश्वासन दिया कि वे काॅलेज के आसपास लगी समस्याओं के निदान में अपना सहयोग देंगी। काॅलेज की विभिन्न गतिविधियों में छात्राओं के साथ रहेंगी। इस मौके पर छात्राओं ने हरियाणा की संस्कृति को दर्शाते हुए एक लोकनृत्य प्रस्तुत किया। अध्यक्षता महर्षि दयानंद शिक्षण संस्थान की अध्यक्ष डाॅ. विमल मेहता ने की। कार्यक्रम को सफल बनाने में आनंद मेहता, शुभ मेहता, एससी चैधरी, रेणु भाटिया आदि का योगदान रहा। प्रिंसिपल डा. वंदना मोहला ने अतिथियों का स्वागत किया।
tgl_Latn sot_Latn hin_Deva hin_Deva hin_Deva